open-index/open-wikipedia-markdown huggingface dataset:
Leo Härkönen

**Leo Härkönen** (25. toukokuuta 1904 Impilahti – 21. joulukuuta 1978 Helsinki) oli suomalainen säveltäjä ja musiikkipedagogi. 

## Henkilöhistoria
Härkösen vanhemmat olivat opettaja Jaakko Härkönen ja Martta Niikko ja puoliso vuodesta 1931 Heliä Usma (Nyman). Hän tuli ylioppilaaksi 1923 ja valmistui filosofian maisteriksi 1927. Helsingin konservatorion sävellysdiplomin Härkönen suoritti 1932 ja kasvatusopin laudaturin 1935. Härkönen toimi musiikin lehtorina eri seminaareissa, Raumalla 1927–1935, Sortavalassa 1935–1940, Heinolassa 1940–1941, Sortavalassa uudestaan 1942–1944 ja Raahessa vuodesta 1945. Heinolassa hän työskenteli uudelleen vuodesta 1953. Härkönen toimi Rauman Mieslaulajien johtajana 1930–1935 ja Sortavalan Mieslaulajien johtajana 1935–1940 ja 1942–1944. *[[Laatokka (sanomalehti)|Laatokan]]* musiikkikriitikko Roiha oli 1935–1940 ja 1942–1944.

## Tuotanto
Härkönen sävelsi sinfonian, lyyrisen sarjan, viulu-, piano- ja vokaalimusiikkia ja julkaisi oppikirjan *Laulun johtamisesta* (1942). Hänen arkistonsa on talletettu Kansallisarkistoon. Härkösen sävellyksiä ovat muun muassa:
* Sonaatti e-molli ja sonatiini B-duuri viululle ja pianolle
* Pianosonaatti b-molli
* *Aunukselainen rapsodia* pianokvartetolle
* *Karjalan laulu*, *Laulun laaja kotimaa* ja *Suomen virsi* seka- tai naiskuorolle pianosäestyksin
* *Jeesuksen syntymä*, koulukantaatti urku- tai pianosäestyksin
* 10 mieskuoro- ja 10 yksinlaulua sekä koululauluja ja lauluja koulunäytelmiin
* 24 pianopreludia ja 6 muuta pianosävellystä
* 8 kansanlaulusovitusta

Härkösen ennen vuotta 1940 tekemät sävellykset hävisivät Sortavalan evakuoinnissa.

## Lähteet
Khuzdul

**Khuzdul** on yksi fantasiakirjailija J. R. R. Tolkienin kehittämistä keinotekoisista kielistä. Se on kääpiöiden salainen kieli. Se muistuttaa fonologialtaan ja morfologialtaan hepreaa ja muita seemiläisiä kieliä.

## Ulkoinen historia
Tolkien otti khuzduliin vaikutteita hepreasta, koska näki kääpiöissä samankaltaisuuksia keskiajan juutalaisten kanssa. Juutalaisten tavoin myös kääpiöt joutuivat lähtemään kotimaastaan ja elämään eristyksissä vaalien omaa kulttuuriaan. Lisäksi kukin kansa käytti omaa vanhaa kieltään.

Tolkien kirjoitti, että "tämän kielen rakenne on hahmoteltu jonkin verran yksityiskohtaisesti, joskin hyvin pienen sanaston kera". Khuzdulinkieliset nimet kuten Khazaddûm ja Gabilgathol esiintyivät varhaisessa *[[Silmarillion]]in* versiossa. Sen mukaan kääpiöiden itsestään käyttämänä nimi oli Khuzûd, joka myöhemmin muuttui muotoon Khazâd. Tolkien käytti ensin nimeä Khazaddûm Nogrodista eikä Moriasta. Christopher Tolkien kommentoi: "Khazaddûm on kuuluisan nimen ensimmäinen esiintyminen. On mielenkiintoista huomata, että se oli olemassa jo tuolloin – vaikkakin Nogrodin kääpiökielisenä nimenä. Myöhemmin Nogrodin kääpiökielinen nimi oli Tumunzahar... Nyt ensimmäistä kertaa esiintyvä Gabilgathol säilyi Belegostin kääpiönkielisenä nimenä." 

## Sisäinen historia
Khuzdulin kehitti kääpiöille heidän luomisestaan vastannut *[[Valar|vala]]* Aulë. Nimi *khuzdul*, mikä ilmeisesti vain merkitsee "kääpiökieltä", oli heidän itse keksimä. Tästä kielestä ainoat sanat, mitkä olivat muiden kansojen tiedossa, ovat kääpiöiden sotahuudosta: *Baruk Khazâd! Khazâd ai-mênu!* eli "Kääpiöitten kirveet! Kääpiöt ovat kimpussanne!".

Toisin kuin muut kielet, khuzdul säilyi lähes muuttumattomana Kolmanneelle Ajalle asti. Kääpiöt olivat aina "taipumattoman salamyhkäisiä" ja käyttivät muiden kuin kääpiöiden läsnä ollessa vain ihmiskielisiä nimiä. Omia salaisia nimiään he eivät kirjoita edes hautakiviinsä kuten ilmenee myös Balinin haudalla olevasta laatasta. Kuitenkin *Silmarillionissa* vähäkääpiö Mîm kertoi auliisti Túrinille oikean nimensä sekä poikiensa Khîmin ja Ibunin nimet. Tällainen tahdittomuus oli luultavimmin yksi syy muiden kääpiöiden vihaan vähäkääpiöitä kohtaan. Mutta muista kääpiöistä ainakin Belegostin kuningas Azaghâl sekä nogrodilainen seppä Gamil Zirak käyttivät vapaasti khuzdulinkielisiä nimiään.

## Lähteet
Terrelle Pryor

**Terrelle Pryor** (s. 20. kesäkuuta 1989 Jeannette, Pennsylvania) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hänellä ei ole tällä hetkellä voimassa olevaa pelaajasopimusta.

## Pelaajaura
Ennen ammattilaisuraansa Pryor pelasi yliopistojalkapalloa Ohion osavaltionyliopiston joukkueessa. Oakland Raiders varasi Pryorin kesken yliopistokauden syksyn 2011 täydennysvaraustilaisuudessa. Pryor oli saanut yliopistourheilussa pelikiellon rikottuaan NCAA:n sääntöjä, eikä olisi voinut pelata viimeistä yliopistokauttaan loppuun.

Pryor oli pelannut yliopistossa pelinrakentajana. Raidersissa hän oli kaksi kautta Carson Palmerin varamies, kunnes Palmer kaupattiin muualle ja Pryorista tuli Raidersin aloittava pelinrakentaja kaudelle 2013. Ailahtelevien tulosten takia hänet siirrettiin kauden aikana syrjään Matt McGloinin ottaessa aloittavan roolin. Kauden jälkeen Raiders kauppasi Pryorin Seattle Seahawksiin vaihdossa varausvuoroon.

Pryor ei mahtunut Seahawksin kokoonpanoon ja hänet vapautettiin sopimuksesta ennen kauden 2014 alkua. Pryor neuvotteli useamman joukkueen kanssa, kävi harjoituksissa ja teki try out -sopimuksia, mutta seuraava paikka aukesi vasta kaudella 2015 Cleveland Brownsissa. Brownsissa hänen pelipaikkansa vaihtui laitahyökkääjäksi. Pryor edusti Brownsia kaksi kautta ja siirtyi tämän jälkeen yksivuotisella sopimuksella Washington Redskinsiin kaudeksi 2017.

Pryor on kamppaillut loukkaantumisten kanssa. Kausi 2017 jäi nilkkavaivan takia kesken. Kaudella 2018 Pryor edusti New York Jetsia ja Buffalo Billsiä.

## Lähteet
Hanty-Mansijskin piiri

**Hanty-Mansijskin piiri** () on Hanti-Mansian autonomisen piirikunnan keskiosassa Venäjällä sijaitseva paikallishallinnon ylemmän tason alue.

Kunnallispiirissä asui Venäjän vuoden 2010 väestönlaskennan mukaan 19&nbsp;362 henkeä. Piirin hallinnollinen keskus Hanty-Mansijsk (80 151 asukasta vuonna 2010) on myös koko Hanti-Mansian autonomisen piirikunnan pääkaupunki. Paikallishallinnossa Hanty-Mansijsk muodostaa ympäröivästä kunnallispiiristä erillisen kaupunkipiirikunnan.

Paikallishallinnon yksityiskohtaisemmalla tasolla Hanty-Mansijskin kunnallispiiri jakautuu 12 maalaiskuntaan (selskoje poselenije). Maalaiskunnat ovat:
* Gornopravdinsk (Горноправдинск)
* Tsingaly (Цингалы)
* Kedrovyi (Кедровый)
* Krasnoleninski (Красноленинский)
* Lugovskoi (Луговской)
* Sogom (Согом)
* Njalinskoje (Нялинское)
* Kyšik (Кышик)
* Selijarovo (Селиярово)
* Sibirski (Сибирский)
* Vykatnoi (Выкатной)
* Šapša (Шапша)

## Lähteet

## Aiheesta muualla
* Hanty-Mansijskin piirin sivusto  (hmrn.ru)
* Hanty-Mansijskin piiri Hanti-Mansian sivustolla  (admhmao.ru)
Yearning

**Yearning** oli riihimäkeläinen doom metal -yhtye, joka toimi vuosina 1994–2010.

Yhtyeen nimi oli alun perin **Flegeton** vuoteen 1996 saakka, minkä nimen alaisena yhtye julkaisi yhden demon.

## Alkuvuodet (1994–1996)
Vuoden vaihteessa vuonna 1994 kitaristi-laulaja Juhani Palomäki ja rumpali Toni Kostiainen (aka Toni Kristian) perustivat silloisen Flegetonin. Muutaman kappaleen kirjoitettuaan kitaristi Tero Kalliomäki liittyi yhtyeeseen ja Flegeton nauhoitti neliraiturilla demon *Trough the Desolate Lands*. Heinäkuussa 1995 basisti Petri Salo (aka Mr. Woodland) liittyi Flegetoniin, ja yhtye nauhoitti MDM Studiosissa demon "The Temple of Sagal".

Helmikuussa 1996 yhtye meni Tico Tico Studiolle nauhoittamaan uutta materiaalia, jolloin se oli jo muuttanut nimensä Yearningiksi. Studiossa nauhoitettu kappale "Autumn Funeral" ilmestyi myös Holy Recordsin kokoelma-albumilla The Holy Bible.

## Viimeinen tunnettu kokoonpano
* Juhani Palomäki – laulu, kitara, basso, kosketinsoitin (1996–2010)
* Aki Kuusinen – rummut (2006–2010)

### Entiset jäsenet
* Petri Salo (aka Mr. Woodland) – basso (1995–1999)
* Toni Kostiainen (aka Toni Kristian) – rummut (1996–2005)
* Tero Kalliomäki – kitara (1994–1999)
* Lady Tiina Ahonen – huilu (sessio) (1997), laulu, huilu (1999), laulu (2007)

## Diskografia
;Studioalbumit
* 
* 
* 
* 
* 

;Demot
* 

## Lähteet

## Aiheesta muualla
*
Donte Whitner

**Donte Whitner** (s. 24. heinäkuuta 1985 Cleveland, Ohio) on yhdysvaltalainen entinen amerikkalaisen jalkapallon pelaaja. Hän pelasi 11 kautta NFL-liigassa edustaen Buffalo Billsiä, San Francisco 49ersia, Cleveland Brownsia ja Washington Redskinsiä. Whiter pelasi puolustuksen takakentällä sekä kulmapuolustajana että takapuolustajana.

Ohion osavaltionyliopiston joukkueessa yliopistojalkapalloa pelannut Whitner oli NFL:n varaustilaisuuden kahdeksas varaus vuonna 2006. Whitner valittiin urallaan kaksi kertaa NFL:n tähdistöotteluun Pro Bowliin.

## Lähteet

## Aiheesta muualla
With Tragedies Adorned

**With Tragedies Adorned** on suomalaisen dark metal -yhtyeen Yearningin ensimmäinen studioalbumi. Se on julkaistu vuonna 1997 levymerkillä Holy Records.

## Kappaleet
Kaikki kappaleet sanoittanut Juhani Palomäki.

#
#
#
#
#
#
#
#

## Kokoonpano
* Juhani Palomäki – laulu, kitara, kosketinsoitin
* Tero Kalliomäki – kitara
* Petri Salo – basso
* Toni Kostiainen – rummut

### Vieraileva muusikko
* Lady Tiina Ahonen – huilu

### Muut tekijät
* Ahti Kortelainen – äänittäjä, tuottaja
* Mikko Vattulainen – valokuvat
* Holy Records – grafiikka, layout, vastaava tuottaja

## Aiheesta muualla
* 
*
Adûnaic

**Adûnaic** eli "Lännen kieli" on yksi fantasiakirjailija J. R. R. Tolkienin kehittämistä keinotekoisista kielistä. Se oli Númenorin ihmisten kieli ja Kolmannen Ajan yhteiskielen, westronin, edeltäjä. Tolkien kehitti kielen hieman ennen toisen maailmansodan syttymistä ja haki inspiraatiota seemiläisistä kielistä.

## Fiktiivinen historia
Adûnaic kehittyi Bëorin ja Hadorin huoneiden puhumasta kielestä, taliskasta. Kun *edain* sapuivat Beleriandiin, he opettelivat ''sindar''in kielen ja ottivat siitä muutamia sanoja omaan käyttöön. Tämän myötä taliska kehittyi pohjaksi sekä adûnaicille että ''rohirrim''in ja Laakson ihmisten kielille.

Kieli oli jo ennestään sekoitus taliskaa, sindaria, khuzdulia ja ''avari''n kieliä. Kun Númenorin ihmiset alkoivat rakentaa Keski-Maahan linnoituksia ja satamia, adûnaic alkoi hitaasti ottaa vaikutteita myös quenyasta ja sekä númenorilaisia vähäisempien ihmisten kielistä. Toisen Ajan lopussa Elendilin johtamat Númenorin tuhosta selvinneet ihmiset hylkäsivät tämän kielen, mutta kielestä olivat kehittyneet Kolmannella Ajalla yhteiskieleksi muodostuneen westronin murteet, jotka he vuosisatojen kuluttua ottivat itsekin käyttöön.

## Lähteet
SAF

**SAF** voi tarkoittaa seuraavia:

* Sir Alex Ferguson (s. 1941), skotlantilainen jalkapallovalmentaja
* Svenska Arbetsgivareföreningen, ruotsalainen työnantajajärjestö
Evershade

__NOTOC__
**Evershade** on suomalaisen doom metal -yhtyeen Yearningin neljäs studioalbumi, joka julkaistiin vuonna 2003 levymerkillä Holy Records.

## Kappaleet
#
#
#
#
#
#
#
#

## Kokoonpano
* Juhani Palomäki – laulu, kitara, kosketinsoitin, basso
* Kris Tonic – rummut, lyömäsoittimet

### Vierailevat muusikot
* Matti Salonen – soolokitara (kappale 5)
* Jani Loikas – kosketinsoitin

### Tuotanto
* Anssi Kippo – tuottaja, äänittäjä, miksaaja
* Bruno "Evershade" Gruel – masteroija
* Ville Henttonen – valokuvat
* Juha Mensola – grafiikka

## Arvostelut
* Imperiumi: 7+/10

## Lähteet

## Aiheesta muualla
* 
*
Merging into Landscapes

__NOTOC__
**Merging into Landscapes** on suomalaisen doom metal -yhtyeen Yearningin viides ja viimeiseksi jäänyt studioalbumi vuodelta 2007.

Yhtyeen perustajan sekä lauluntekijän Juhani Palomäen kuoltua toukokuussa 2010 yhtye hajosi.

## Kappaleet
#
#
#
#
#
#
#
#
#
#
#

## Kokoonpano
* Juhani Palomäki – laulu, kitara, kosketinsoitin, basso, musiikkiohjelmointi
* Aki Kuusinen – rummut

### Vierailevat muusikot
* Tiina Sitomaniemi – laulu
* Tuborg IV Koskenkorva – murinalaulu
* Olli Haaranen – musiikkiohjelmointi

## Arvostelut
* Imperiumi.net: 

## Lähteet

## Aiheesta muualla
* 
*
Lyda Borelli

**Lyda Borelli** (22. maaliskuuta 1884 Genova, Italia – 2. kesäkuuta 1959 Rooma, Italia) oli italialainen teatteri- ja elokuvanäyttelijä. Hän oli tunnettu jo teatteriurallaan, mutta hänestä tuli yksi italialaisen mykkäelokuvan tunnetuimmista näyttelijöistä. Hänet tunnettiin erityisesti tyylitellystä ja dramaattisesta näyttelemistavastaan.

## Ura

Borelli aloitti teatteriuransa 15-vuotiaana Roomassa, päästyään Alfred Capus’n näytelmään *La veine*. Pian tämän jälkeen hän näytteli Gabriele D’Annunzion näytelmässä *La figlia di Iorio*, jossa esiintyi monia tunnettuja näyttelijöitä kuten Ruggero Ruggeri, Virginio Talli, Emma Gramatica ja Oreste Calabresi. Borelli oli noussut vuoteen 1905 mennessä Italian tunnetuimmaksi nuoreksi näyttelijäksi. Hän esiintyi teatterissa monissa erilaisissa rooleissa. Hän oli vuonna 1909 ollut Ruggerin rinnalla *[[primadonna]]na*, esiintynyt 1910 Oscar Wilden näytelmän *[[Salome (näytelmä)|Salome]]* pääosassa ja ollut vaudeville-tyylisessä näytelmässä *La presidentessa*.

Gloria Films palkkasi Borellin 1913 näyttelemään Mario Caserinin elokuvaan *[[Ma l’amor mio non muore!]]* Borellin ensimmäinen elokuva nosti hänet supertähteyteen. Hänen tyylitelty ja ilmeikäs näyttelemistapansa, johon kuuluivat oleellisena osana liioitellut liikkeet ja dramaattiset poseeraukset, johtivat myös neologismiin *borelleggiare*, joka tarkoitti ”näyttellä kuten Borelli”. Caserinin elokuva oli aloittamassa 1910-luvun italialaisessa mykkäelokuvassa kukoistanutta diivanäyttelijöiden kautta.

Torinosta Borelli muutti työskentelemään Roomaan Cines-elokuvayhtöille ja teki seuraavaksi elokuvat *La donna nuda* (1914), *La marzia nuziale* (1915) ja *La falena* (1916). Borellin suosio oli valtava, ja nuoret tytöt alkoivat matkia hänen eleitään. Hän teki kuitenkin lopulta vain kymmenisen elokuvaa ja jätti näyttelemisen kokonaan 1918 mentyään naimisiin ferraralaisen aatelismiehen, kreivi Vittorio Cinin kanssa. Borelli teki vielä vuonna 1918 kaksi sotapropangdaelokuvaa.

## Elokuvia
* *[[Ma l’amor mio non muore!]]*, 1913
* *[[Rapsodia satanica]]*, 1915/1917
* *[[Yöperhonen (vuoden 1916 elokuva)|Yöperhonen]]* (*La falena*), 1916
* *[[Malombran linnan salaisuus]]* (*Malombra*), 1917
* *[[Carnevalesca]]*, 1918
* *[[Il dramma di una notte]]*, 1918

## Lähteet
*
*

### Viitteet

## Aiheesta muualla

*
*
Westron

**Westron** (oikea nimi **Adûni**) on yksi fantasiakirjailija J. R. R. Tolkienin kehittämistä keinotekoisista kielistä.

Kaikista Keski-Maan kielistä juuri tämä oli lingua francan eli yhteiskielen asemassa, joten kirjoissa *[[Hobitti eli sinne ja takaisin]]* sekä *[[Taru sormusten herrasta]]* tämä on se kieli, jota niiden hahmot oikeasti puhuvat. Sana "westron" on muokattu englannin kielen sanasta *west*, mutta itse sana ei kuulu kieleen.

## Fiktiivinen historia
Westron syntyi alun perin adûnaicin, Númenorin kielen, sekä Keski-Maan läntisissä osissa puhuttujen kielten pohjalta. Adûnaic oli syntynyt, kun Bëorin ja Hadorin huoneiden ihmiset saapuivat Beleriandiin ja sekoittaa muutamia piirteitä ''sindar''in kielestä omaan kieleensä, taliskaan. Númenorin asukkaat ottivat tähän kieleen vaikutteita muistakin Keski-Maan kielistä perustaessaan Keski-Maahan linnoituksia ja satamia.

Elendil ja muut Uskolliset, jotka selvisivät Númenorin tuhosta ja perustivat Arnorin ja Gondorin, hylkäsivät adûnaicin kokonaan kuningas Ar-Pharazônin kannattajien kapinasta ''valar''ia vastaan ja omaksuivat pelkästään haltiakielten puhumisen. Mutta adûnaic oli yhä jäänyt muiden Keski-Maan kansojen keskuuteen. Vuosisatojen ajan se sekoittui yhä useampaan kieleen ja lopulta *[[dúnedain]]* ottivat sen takaisin käyttöön ja rikastuttivat sitä yhä enemmän haltiakielistä kotoisin olevilla sanoilla. Tästä adûnaicin parantuneesta versiosta tuli westron.

Kolmannella Ajalla westronia käyttivät kanssakäymisissään toisena kielenä jopa haltiat, *[[drúedain]]* ja *[[Rohan|rohirrim]]*. Örkit puhuivat tarpeen vaatiessa myös westronia, mutta kömpelömpää sellaista. Kullakin kansalla oli oma murteensa kielelle. Esimerkiksi hobittien puhuma westron oli maalaismaisempi.

## Westron Tolkienin kirjoissa
Westronin vaihtoehtoinen termi *yleiskieli* tulee kielen termistä **Sôval Phârë**, mikä tarkoittaa samaa asiaa.

Tolkienin kirjoissa kaikki sanat, jotka eivät kuuluneet muihin Tolkienin kehittämiin kieliin, ovat käännöksiä westronista. Esimerkiksi nimet *Bilbo*, *Frodo*, *Reppuli*, *Samvais Gamgi*, *Peregrin Tuk*, *Meriadoc Rankkibuk*, *Repunpää*, *Rankkivuo* ja *Rivendell* eivät ole "varsinaisia" nimiä. Nämä nimet ovat oikeasti westroniksi *Bilba*, *Maura*, *Labingi*, *Banazîr Galbasi*, *Razanur Tûc*, *Kalimac Brandagamba*, *Labin-nec*, *Bralda-hîm* ja *Karningul*.

Tolkienin muista kielistä ''rohirrim''in kieli on käännetty muinaisenglanniksi, koska *rohirrim*in kieli oli westronin arkaainen sukulainen yhtä lailla kuin muinaisenglanti on nykyenglannin arkaainen sukulainen. Samalla tavalla Laakson kieli, jolla Durinin heimon kääpiötkin nimetään, on käännetty muinaisnorjaksi, joka on sukua muinaisenglannille ja nykyenglannille niin kuin Laakson kieli on sukua *rohirrim*in kielelle ja westronille.

## Lähteet
HBA

Lyhenne **HBA** voi viitata seuraaviin:

* Hatem Ben Arfa, ranskalainen jalkapalloilija
* Hemoglobiini A (HbA)
Frore Meadow

__NOTOC__
**Frore Meadow** on suomalaisen doom metal -yhtyeen Yearningin kolmas studioalbumi. Se on julkaistu vuonna 2001 levymerkillä Holy Records.

## Kappaleet
#
#
#
#
#
#
#
#
#
#
#

## Kokoonpano
* Juhani Palomäki – laulu, kaikki instrumentit, miksaaja, tuottaja
* Tony K. Kristian – rummut, samplet, miksaaja, tuottaja

### Tuotanto
* Ahti Kortelainen – äänittäjä, miksaaja
* Bruno Gruel – masteroija
* Zenja – valokuvat
* JP Fournier – kansitaide

## Aiheesta muualla
* 
*
Plaintive Scenes

**Plaintive Scenes** on suomalaisen doom metal -yhtyeen Yearningin toinen studioalbumi. Se on julkaistu vuonna 1999 levymerkillä Holy Records.

## Kappaleet
#
#
#
#
#
#
#
#

### Digipakin bonuskappale
#

## Kokoonpano
* Juhani Palomäki – laulu, kitara, kosketinsoitin
* Tero – kitara
* Mr. Woodland – basso
* T. Kristian – rummut
* Lady Tiina – laulu, huilu

### Vieraileva muusikko
* Hensku – oboe

### Muut tekijät
* Jean-Pascal Fournier – grafiikka
* Zenja – valokuvat
* Pierre Dechamps – masteroija

## Aiheesta muualla
* 
*
Jakobssonin konepaja

**Jakobssonin konepaja Oy** oli Porin Aittaluodossa vuosina 1890–1959 toiminut konepaja joka oli tunnettu erityisesti lokomobiilien valmistajana.

Konepajan perusti mekaanikko K. F. Jakobsson joka vuokrasi sitä varten Aittaluodossa sijainneen ns. Varvin pajan. Myöhemmin konepaja siirtyi Karjarantaan toiminnan laajentuessa. Vuonna 1912 konepajan omistajaksi tuli Jakobssonin poika insinööri Väinö Jorma ja osakeyhtiöksi konepaja muuttui 1945. Konepaja työllisti vuonna 1950 33 työntekijää.

Jakobssonin konepaja valmisti yhteensä noin 1&nbsp;200 lokomobiiliä jotka saivat myös useita palkintoja näyttelyissä. Konepaja aloitti lokomobiilien valmistuksen ensimmäisenä Suomessa ja oli pitkään ainoa kotimainen lokomobiilien valmistaja. Lisäksi konepajassa valmistettiin höyrykoneita ja -kattiloita meijereille ja sahoille sekä myöhemmin veneitä varten nelitahtisia petroolimoottoreita. Konepaja valmisti lisäksi muun muassa höyry- ja ilmasäiliöitä, putkikaivoja, höylä- ja pilkekoneita, sirkkelikoneistoja, pärehöyliä, sähkömankeleita ja keittolevyjä. Konepajan toiminta päättyi 1950-luvun lopulla.

## Lähteet
* 

### Viitteet
AVB

Lyhenne **AVB** voi viitata seuraaviin:

* André Villas-Boas, portugalilainen jalkapallovalmentaja
* Anthony Vanden Borre, belgialainen jalkapalloilija
* Armin van Buuren, hollantilainen trance-musiikkiin keskittynyt DJ ja musiikkituottaja
Pintakiilto

**"Pintakiilto"** on suomalaisen muusikko Costello Hautamäen single ja kappale vuodelta 2013. Se on kolmas single Hautamäen *[[Kun mies unelmoi (albumi)|Kun mies unelmoi]]*-sooloalbumiltaan, ja kappaleen on säveltänyt ja tuottanut Mikko Tamminen ja sanoittanut Eija Hinkkala. Kappaleella Costello laulaa dueton aiemmin esimerkiksi Sunrise Avenuen ja Antti Tuiskun kanssa levyttäneet Jonnaemilian kanssa.

## Kappaleet
#
FCB

Lyhenne **FCB** voi viitata seuraaviin:

* FC Barcelona, Espanja
* FC Bayern München, Saksa
* FC Basel, Sveitsi
* FC Baník Ostrava, Tšekki
* FK Budućnost Podgorica, Montenegro
* FC Brest, Valko-Venäjä
* FC Brugge, Belgia
* FCB (Foote, Cone & Belding), Interpublic-ryhmään kuulunut mainostoimistoketju
Rufus Rusanen

**Rufus Rusanen** (s. 2002) on suomalainen näyttelijä. Hän näytteli *[[Salatut elämät]]* -draamasarjassa vuosina 2011–2016 Severi Sievisen roolissa. Hänen siskonsa Rosa näytteli samassa sarjassa Iida Mustosen roolissa vuodesta 2011 vuoteen 2016, mistä alkaen Iidaa on esittänyt Pinja Kanon.

## Aiheesta muualla
*
Hästesko

**Hästesko** on seuraavien henkilöiden sukunimi:

* Axel Herman Hästesko af Målagård (1761–1829), suomalainen sotilas ja valtiopäivämies
* Barbro Christina Hästesko-Fortuna (1698–1771), suomenruotsalainen lääkäri ja maanomistaja
* Jaakko Henrikinpoika Hästesko (*Jakob Henriksson Hästesko*, ?–1567), Viipurin linnanpäällikkö, Eerik XIV luotettu, kuoli sotavankeudessa
* Johan Henrik Hästesko (1741–1790), suomalainen sotilas ja Ruotsin armeijan upseeri, joka teloitettiin osallistumisesta Kustaa III:n sodan aikaiseen upseerikapinaan
* Teodor Carl Josef Hästesko af Målagård (1817–1878), suomalainen kenraalimajuri ja valtiopäivämies.

## Entinen nimi
*Elsa Heporauta (ent. *Hästesko*, o.s. *Koponen*, 1883–1960), suomalainen kirjailija, yhdistysjohtaja ja yrittäjä 
*Frans Akseli Heporauta (ent. *Hästesko*, 1879–1946), suomalainen rehtori ja tutkija.

## Katso myös
* Heporauta
Erik af Hällström

**Erik Mikael af Hällström** (11. tammikuuta 1897 Ulvila – 21. helmikuuta 1951 Helsinki) oli suomenruotsalainen juristi. Hän oli Helsingin yliopiston siviilioikeuden (ruotsinkielinen) professori vuodesta 1940.

Af Hällström oli yhteiskunnallisesti ja kulttuurisesti aktiivinen. Hän oli muun muassa suomenruotsalaisten kansankäräjien keskushahmoja. 

Hän oli suomalaisen aatelissuvun af Hällström jäsen. 

## Lähteet
Jaakko Henrikinpoika Hästesko

**Jaakko Henrikinpoika Hästesko** eli **Jacob Henriksson Hästesko** (s. 1500-luvun alussa, k. 1567) oli Viipurin linnanpäällikkö, Eerik XIV:n luotettu, ja toimi Suomessa väliaikaisena ylikäskynhaltijana 1562 ja 1564.

Hästeskon mainitaan olleen 1530 piispa Martti Skytten palveluksessa ja sittemmin kuninkaan tallimestarina ja 1550-luvulta tuomarin ja veronkantajan tehtävissä Suomessa. Vuonna 1556 hän osallistui rauhanneuvotteluihin Moskovassa, laivaston amiraali hänestä tuli 1557. Hän toimi Viipurin linnan päällikkönä 1559–1565 ja osallistui Juhana-herttuan vastaisiin sotatoimiin 1563. Hänet määrättiin ylipäälliköksi Pohjoismaiden seitsenvuotiseen sotaan kuuluvaan Tanskan sotaan 1565 ja samana vuonna hän kärsi Axtornan tappion. Hän jäi tanskalaisten vangiksi 1566 ja kuoli sotavankeudessa.

Hästeskon puoliso vuodesta 1561 oli Kristiina Henrikintytär Horn, valtaneuvos Henrik Klaunpoika Hornin ja Elina Arvidintytär Stålarmin tytär (k. 1579 jälkeen).

## Lähteet
Pehr Högström

**Pehr Högström** (1714–1784) oli ruotsalainen pappi. Hän sai 1742 nimityksen kirkkoherraksi Jällivaaraan, 1749 Skellefteåhon. Hän väitteli teologian tohtoriksi 1772. Kiertäessään tarkastusmatkoilla hän perehtyi saamelaisten oloihin ja julkaisi kuvauksen *Beskrifning öfver de till Sveriges krona lydande Lappmarker* (1747. Teoksella katsotaan olevan myös luonnontieteellistä arvoa. Hän toimi saamelaisten opettajana ja saamenkielisen hengellisen kirjallisuuden kirjoittajana. Hän käänsi saamen kielelle Güttnerin postillan ja laati katekismuksen selityksen.

## Lähteet

## Aiheesta muualla
*Nordisk familjebok
Pauvres honteux

**Pauvres honteux** (ranskaa, suomeksi 'kainot köyhät', 'häveliäät köyhät') on sääty-yhteiskunnan aikaan kuuluva ilmaus, jolla viitattiin köyhiin, jotka arastelivat turvautua yhteiskunnan apuun, ja toisinaan sillä viitattiin erityisesti taloudellisiin vaikeuksiin ajautuneisiin henkilöihin, jotka eivät aiemman asemansa tai säätynsä vuoksi voi turvautua yhteiskunnan apuun. Heidän auttamisekseen perustettiin erityisiä apujärjestöjä ja turvakoteja. Vaikka luokastaan pudonneille on ollut aina tarjolla erityisapua, nimitys on ollut käytössä erityisesti Ruotsissa, jossa oli 1800-luvun jälkipuolella Tukholmaan perustetut Asylet för pauvres honteux ja Sällskapet Vänner till pauvres honteux. Suomessakin termi on ollut käytössä vielä toisen maailmansodan jälkeen. Sillä on viitattu esimerkiksi venäläisiin emigrantteihin.

## Lähteet
Marrakech-Tensift-Al Haouz

**Marrakech-Tensift-Al Haouz** () oli yksi Marokon 16 alueesta ().

Vuonna 2015 Marrakech-Tensift-Al Haouziin liittyi Doukkala-Abdan alueen maakunnat Safi ja Youssoufia. Näin muodostui uusi Marrakesh-Safin alue.

Asukkaita alueella oli vuoden 2004 väestönlaskennassa 3&nbsp;102&nbsp;652, joista ulkomaisia oli 4&nbsp;141. Kotitalouksia oli 565&nbsp;883. Vuoden 1994 väestönlaskennassa väkiluku oli 2&nbsp;724&nbsp;204. Marrakech-Tensift-Al Haouzin pääkaupunki oli Marrakech, ja pinta-alaa alueella oli 31&nbsp;160 neliökilometriä.

Marokon keskiosassa sijaitseva Marrakech-Tensift-Al Haouz oli jaettu Marrakechin prefektuuriin sekä neljään provinssiin, jotka olivat Al Haouz, Chichaoua, El Kelaâ des Sraghna ja Essaouira. Prefektuuri ja provinssit on jaettu edelleen 213 kuntaan, joista 198 on maalaiskuntia () ja loput 15 kaupunkimaisempia ().

Marrakech-Tensift-Al Haouzin alueen pääkaupunki Marrakech on suosittu matkailukohde, jonka nähtävyyksiin lukeutuvat muun muassa Koutoubian moskeija, Ben Youssefin madrasa, saadidynastian haudat ja El Badin palatsi. Rannikolla sijaitsee puolestaan Essaouiran kaupunki, jonka medina kuuluu Unescon maailmanperintöluetteloon.

## Lähteet

## Aiheesta muualla
Oikeudenmukaisuusvaatimuksia

**Oikeudenmukaisuusvaatimuksia** (, ”(Kaupunkien) oikeudenmukaisuusvaatimuksia”) oli Aristoteleen kirjoittama antiikin kreikkalainen teos, joka kokosi yhteen kreikkalaisten kaupunkivaltioiden (*polis*) tekemiä päätöksiä. Se on eräs esimerkki Aristoteleen tekemistä historiallisista tutkimuksista. Teos ei ole säilynyt nykyaikaan, mutta siitä tunnetaan joitakin katkelmia.

## Sisältö

Teos käsitti yhden kirjan ja se tunnetaan muun muassa Diogenes Laertioksen maininnasta. Teoksen kreikankielisen nimen *dikaiōmata* viittasi antiikin Kreikassa yleisesti todistusaineistona käytettyihin dokumentteihin ja edelleen oikeutukseen ja oikeudenmukaisuusvaatimuksiin. Aristoteleen teoksen tapauksessa teoksen nimellä oli viimeksi mainittu sivumerkitys.

Teos kokosi yhteen ennen kaikkea kaupunkivaltioiden tekemiä päätöksiä koskien maa-alueita. Aristoteles kokosi teoksen Makedonian kuningas Filippos II:n käyttöön, jotta tämä voisi sovitella sen avulla kaupunkien välisiä rajakiistoja. Aristoteles kutsuttiin työhön sen jälkeen kun Filippos oli voittanut kreikkalaiset Khaironeian taistelussa vuonna 338 eaa., ja teoksella oli keskeinen rooli Filippoksen järjestellessä kreikkalaisten kaupunkivaltioiden asioita voittonsa jälkeen.

Eräässä teoksesta säilyneessä katkelmassa mainitaan Oropoksen maa-alueiden jako ateenalaisten kesken. Toisessa katkelmassa puolestaan viitataan Aleksanteri Epeiroslaisen sotaretkeen, jonka tämä teki suur-kreikkalaisen Taraksen siirtokunnan avuksi vuonna 334 tai 333 eaa. Tämän vuoksi on ehdotettu, että teos olisi julkaistu vasta Aleksanterin aikana ja sen tarkoituksena olisi ollut vastata Filippoksen järjestelyitä vastaan nousseeseen tyytymättömyyteen. Erään toisen ehdotuksen mukaan teos olisi kyllä koottu Filippoksen käyttöön mutta julkaistu Aleksanterin aikana laajennettuna käsittelemään myös suur-kreikkalaisten alueiden asioita.

## Lähteet
Kiasma-teatteri

**Kiasma-teatteri** on nykytaiteen museon Kiasman vierailuteatteri ja esittävän taiteen näyttämö, jossa esitetään myös konsertteja ja elokuvia. Sen toimintaan kuuluu nykytaiteen kehittämis- ja kokeiluprojekteja ja kansainvälisiä esittävän taiteen projekteja. Kiasma-teatterin ohjelmistoa kootaan yhdessä Kiasman näyttelyohjelmistojen kanssa.
 
Kiasma-teatteri tuottaa kulttuuriaja taidetta, sekä vastaa taiteellisen esitystoiminnan kokonaisuuksista ja yksittäisistä tapahtumista. Myös yleisöä otetaan usein mukaan taiteen tekemiseen. 

Kiasma-teatterin festivaalit, URB – urbaanin taiteen festivaali ja esitys.nyt (entinen :/teatteri.nyt) perustuvat verkottuvaan ja osallistavaan työtapaan. URB-festivaalin kautta Kiasma tukee kaupunkikulttuuria ja urbaanien taiteiden yhteistyötä. URBin ohjelma keskittyy Kiasman lisäksi Itä-Helsingin kulttuurikeskus Stoaan ja kaupunkitilaan. Esitys.nyt toimii tapahtuma-alustana, mikä esittelee uutta esitystaidetta ja järjestää työpajoja.

Kiasma-teatteri tekee yhteistyötä muiden festivaalien, kuten *Liikkeellä marraskuussa – kansainvälisen nykytanssifestivaalin* ja DocPoint – Helsingin dokumenttielokuvafestivaalin kanssa. 

Kiasma-teatterissa oli vuonna 2011 tapahtumia 119, kaksi omaa kansainvälistä festivaalia ja kävijöitä 15&thinsp;000. Vuonna 2012 tapahtumia oli 242 ja kävijöitä 26&thinsp;815, URB-festivaali järjestettiin tapansa mukaan kesällä ja /teatteri.nyt ”Esityskomposti”-tapahtumana Kiasman 3. kerroksessa lokakuussa. Esityskomposti oli osa kokoelmanäyttelyä *Tosi kyseessä – Dokumentti nykytaiteessa*. 

## Lähteet
 

## Aiheesta muualla
* Kiasma-teatterin ohjelmisto
My Shameful

**My Shameful** on suomalainen doom/death metal -yhtye, johon kuuluu suomalaisia, saksalaisia sekä yhdysvaltalaisia jäseniä. Yhtyeen musiikissa on vaikutteita myös funeral doomista.

## Jäsenet
* Sami Rautio – laulu, kitara, basso, kosketinsoitin (1999–)
* Jürgen Frohling – rummut
* Twist – basso

### Entiset jäsenet
* Mario Hahn – kitara
* Mark Napier – rummut
* Harri Jussila – kitara, laulu, basso, syntetisaattori (1999–?)

## Diskografia
;Studioalbumit
* 
* 
* 
* 
* *Penance* (2013)
* *Hollow* (2014, MFL-Records)

**EP:t**
* 

;Demot
* 
* 

## Aiheesta muualla
* Yhtyeen kotisivu 
*
Solomon R. Guggenheim

**Solomon Robert Guggenheim** (2. helmikuuta 1861 Philadelphia, Pennsylvania – 3. marraskuuta 1949 Long Island, New York) oli yhdysvaltalainen liikemies sekä taiteenkeräilijä ja Solomon R. Guggenheimin säätiön perustaja. 

Guggenheim ansaitsi omaisuutensa juutalaisen Guggenheimin suvun kaivosyhtiöiden perustajana ja johtajana Meksikossa, Chilessä ja Alaskassa 1890- ja 1900-luvuilla. Hän meni naimisiin Rothschildin sukuun kuuluneen Irene Rothschildin kanssa 1895 ja sai tältä innostuksen taiteen keräilyyn. 1920-luvulla hänen kiinnostuksensa suuntautui moderniin taiteeseen saksalaisen taiteilijan Hilla Rebayn vaikutuksesta. Vuonna 1937 Guggenheim perusti Solomon R. Guggenheimin säätiön edistämään abstraktia taidetta ja tukemaan taiteilijoita. Vuonna 1939 hän avasi nykytaiteen taidemuseonsa, joka nimettiin myöhemmin Solomon R. Guggenheim -museoksi, ja vuonna 1959 valmistui New Yorkiin Frank Lloyd Wrightin suunnittelema museorakennus, josta taidekokoelma sai pysyvän sijoituspaikan.

Guggenheim kuoli vuonna 1949. Hänellä oli kolme tytärtä.

## Lähteet
...of Dust

**...of Dust** on My Shamefulin toinen studioalbumi, joka julkaistiin vuonna 2004.

## Kappaleet
Kaikki kappaleet kirjoittanut Sami Rautio.

#
#
#
#
#
#
#
#

## Kokoonpano
;Yhtye
* Sami Rautio – laulu, kitara, kosketinsoitin, musiikkiohjelmointi, äänittäjä, miksaaja
* Mark Napier – rummut

;Tuotanto
* Andreas Balaskas – masteroija
* Marco Reuß – kansitaide, design 

## Arvostelut
* Desibeli.net: 
* Imperiumi: 9-/10

## Lähteet

## Aiheesta muualla
* 
*
Udit Narayan

**Udit Narayan** (oik. **Udit Narayan Jha**; s. 1. joulukuuta 1955 Baisi, Bihar, Intia) on intialainen playback-laulaja. Hän on työskennellyt hindinkielisissä elokuvissa, mutta hän on laulanut myös monilla muilla intialaisilla kielillä. Hän on saanut kolme National Film Awards -palkintoa ja viisi Filmfare Awards -palkintoa. Intian valtio myönsi Narayanille Padma Shri -palkinnon vuonna 2009 ja Padma Bhushan -palkinnon vuonna 2016.

## Palkinnot
* Filmfare Awards
** 1989: Paras mieslaulaja – ”Papa Kehte Hai” (*[[Qayamat Se Qayamat Tak]]*)
** 1996: Paras mieslaulaja – ”Mehndi Lagake Rakhna” (*[[Dilwale Dulhania Le Jayenge]]*)
** 1997: Paras mieslaulaja – ”Pardesi Pardesi” (*[[Raja Hindustani]]*)
** 2000: Paras mieslaulaja – ”Chand Chupa Badal Mein” (*[[Hum Dil De Chuke Sanam]]*)
** 2002: Paras mieslaulaja – ”Mitwa” (*[[Lagaan – olipa kerran Intiassa]]*)

* International Indian Film Academy Awards
** 2000: Paras mieslaulaja – ”Chand Chupa Badal Mein” (*[[Hum Dil De Chuke Sanam]]*)

* National Film Awards
** 2001: Paras mieslaulaja – ”Mitwa” (*[[Lagaan – olipa kerran Intiassa]]*) ja ”Jaane Kyon” (*[[Dil Chahta Hai]]*)
** 2002: Paras mieslaulaja – ”Chhote Chhote Sapne” (*[[Zindagi Khoobsoorat Hai]]*)
** 2004: Paras mieslaulaja – ”Ye Taara Woh Taara” (*[[Swades]]*)

* Screen Awards
** 1997: Paras mieslaulaja – ”Aaye Ho Meri Zindagi Me” (*[[Raja Hindustani]]*)
** 2003: Paras mieslaulaja – ”Woh Chand Jaisi Ladki” (*[[Devdas (vuoden 2002 elokuva)|Devdas]]*)

* Muut palkinnot
** 2001: Prabal Gorkha Dakshina Bahu Nepalin valtiolta
** 2009: Padma Shri Intian valtiolta
** 2011: Maharashtra Ratna Award Maharashtran osavaltiolta
** 2016: Padma Bhushan Intian valtiolta

## Lähteet

## Aiheesta muualla

*
The Return to Nothing

**The Return to Nothing** on My Shamefulin kolmas studioalbumi, joka julkaistiin 23. elokuuta 2006.

## Kappaleet
Kaikki kappaleet säveltänyt ja sanoittanut Sami Rautio, ellei toisin mainittu. 

#
#
#
#
#
#
#
#

## Kokoonpano
* Sami Rautio – laulu, kitara, kosketinsoitin
* Mario Hahn – kitara
* Twist – basso
* Mark Napier – rummut

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* 
*
Mohammed Al-Yafaee

**Mohammed Ahmed Al-Yafaee** (; s. 6. lokakuuta 1984) on jemeniläinen yleisurheilija. Hän kilpaili 800 metrin juoksussa vuoden 2008 kesäolympialaisissa Pekingissä, mutta putosi ensimmäisellä kierroksella. Hän toimi myös maansa lipunkantajana samoissa kisoissa.

## Lähteet
Koskimonnit

**Koskimonnit** (Sisoridae) on monnikaloihin kuuluva heimo. Heimon lajeja tavataan makeista vesistä Aasiasta.

## Lajit ja anatomia
Varhaisimmat koskimonnien heimoon kuuluvien lajien fossiilit on ajoitettu plioseenikaudelle. Nykyään heimoon kuuluu lähteestä riippuen 17&ndash;22 sukua ja 85&ndash;167 lajia. Koskimonnit jaetaan kahteen alaheimoon, jotka ovat Glyptosterninae ja Sisorinae. Suurin osa koskimonneista on pienehköjä kaloja, mutta suurimmat lajit, kuten jättivirtamonni (*Bagarius yarrelli*) voivat saavuttaa 2 metrin pituuden. Heimon kaloille tyypillisiä piirteitä ovat suurikokoinen rasvaevä, joka voi olla yhtynyt pyrstöevän kanssa, lyhyehkö selkäevä, suomuton iho, jossa on nystyjä ja kuonon 4 viiksisäieparia. Siimakoskimonnilla (*Sisor rabdophorus*) säiepareja on 6. Useilla koskimonneilla on myös tarttumaelin vatsassa, jonka avulla ne voivat tarrautua kiviin.

## Levinneisyys
Koskimonnilajeja tavataan makeista vesistä Turkista Syyriaan ja Afganistanista Intain ja Pakistanin sekä Kaakkois-Aasian kautta Etelä-Kiinaan. Suurin osa heimon kaloista elää nopeasti virtaavissa puroissa ja joissa, joskin heimon kuuluu myös hitaammin virtaavissa vesissä eläviä lajeja.

## Lähteet
The Shard

**The Shard** on pilvenpiirtäjä Lontoossa, Isossa-Britanniassa. Valmistuttuaan 310 metriä korkea pilvenpiirtäjä oli Euroopan korkein. Teräksestä ja lasista rakennetussa The Shardissa on toimistotiloja, ravintoloita, kauppoja, viiden tähden hotelli sekä kymmenen luksusasuntoa. The Shardin 244 metrin korkeudella olevalta näköalatasanteelta voi kirkkaana päivänä nähdä jopa 60 kilometrin päähän. Arkkitehti Renzo Pianon suunnittelema rakennus valmistui helmikuussa 2013.
The Shard korvasi tontilla aiemmin sijainneen 24-kerroksisen Southwark Towersin.

## Lähteet

## Aiheesta muualla
Tšekki talviolympialaisissa 2002

**[[Tšekki]]** osallistui **[[Talviolympialaiset 2002|Salt Lake Cityn talviolympialaisiin 2002]]** 76 urheilijan joukkueella. Maa saavutti urheilulajeissa kolme mitalia, joista yksi oli kultainen ja kaksi hopeista. 

## Mitalistit
### Kultaa
* Aleš Valenta – freestylehiihto, miesten hypyt

### Hopeaa
* Kateřina Neumannová – maastohiihto, naisten 5 km takaa-ajo (v)
* Kateřina Neumannová – maastohiihto, naisten 15 km yhteislähtö (v)

## Lähteet

* Sports-reference.com - Czech Republic at the 2002 Salt Lake City Winter Games
Tšekki talviolympialaisissa 1998

**[[Tšekki]]** osallistui **[[Talviolympialaiset 1998|Naganon talviolympialaisiin 1998]]** 61 urheilijan joukkueella. Maa saavutti urheilulajeissa kolme mitalia, joista yksi oli kultainen, yksi hopeinen ja yksi pronssinen. 

## Mitalistit
### Kultaa
* Miesten jääkiekkomaajoukkue – jääkiekko, miesten turnaus

### Hopeaa
* Kateřina Neumannová – maastohiihto, naisten 5 km perinteinen

### Pronssia
* Kateřina Neumannová – maastohiihto, naisten 10 km takaa-ajo

## Lähteet

* Sports-reference.com - Czech Republic at the 1998 Nagano Winter Games
Bill Gatesin asunto

**[[Bill Gates|Bill Gatesin]] asunto** on suuri kartano, joka sijaitsee mäellä Lake Washingtonin äärellä, Medinassa, Washingtonin osavaltiossa Yhdysvalloissa. 6&nbsp;100 neliömetrin asunto tunnetaan muotoilustaan ja sisältämästään teknologiasta. Se on lempinimeltään Xanadu 2.0. Rakennustyöt kestivät 7 vuotta, ja maksoivat 63 miljoonaa Yhdysvaltain dollaria.

Vuonna 2009, verojen sanottiin olevan 1,063 miljoonaa dollaria.

## Suunnittelu

Kartano on moderni ja edustaa Pacific Lodge -tyyliä. Kartanossa on muun muassa suuri yksityinen kirjasto kupumaisella katolla. Asunnossa on myös muun muassa 16-metrinen uima-allas, jossa on vedenalainen äänen toisto, 230&nbsp;m² kuntosali, 93&nbsp;m² ruokailutila, sekä lämmitetyt lattiat ja ajoväylät. Vierailla on myös pinssit, jotka laitteisto tunnistaa, ja säätää huoneen musiikin, ilmastoinnin ja valaistuksen vieraan toiveiden mukaisesti.

## Lähteet
Tšekki kesäolympialaisissa 1996

**[[Tšekki]]** osallistui **[[Kesäolympialaiset 1996|Atlantan kesäolympialaisiin 1996]]** 115 urheilijan joukkueella. Maa saavutti urheilulajeissa 11 mitalia, joista neljä oli kultaista, kolme hopeista ja neljä pronssista. 

## Mitalistit
### Kultaa
* Jan Železný – yleisurheilu, miesten keihäänheitto
* Martin Doktor – melonta, miesten kanadalaisyksikkö 500 metriä
* Martin Doktor – melonta, miesten kanadalaisyksikkö 1 000 metriä
* Štěpánka Hilgertová – melonta, naisten kajakkiyksikkö

### Hopeaa
* Lukáš Pollert – melonta, miesten koskimelonnakan kanadalaisyksikkö
* Jiří Rohan ja Miroslav Šimek – melonta, koskimelonnan kanadalaiskaksikko
* Jana Novotná ja Helena Suková – tennis, naisten nelinpeli

### Pronssia
* Tomáš Dvořák – yleisurheilu, miesten kymmenottelu
* Šárka Kašpárková – yleisurheilu, naisten kolmiloikka
* Miroslav Januš – ammunta, miesten 10 m olympiakivääri
* Jana Novotná – tennis, naisten kaksinpeli

## Lähteet

* Sports-reference.com - Czech Republic at the 1996 Atlanta Summer Games
Of All the Wrong Things

**Of All the Wrong Things** on My Shamefulin esikoisalbumi, joka julkaistiin vuonna 2003.

## Kappaleet
Kaikki kappaleet säveltänyt ja sanoittanut Sami Rautio.

#
#
#
#
#
#
#
#

## Tuotanto
* Sami Rautio – äänittäjä, miksaaja
* Minna Rautio – kansikuva

## Arvostelut
* Imperiumi: 9-/10

## Lähteet

## Aiheesta muualla
* 
* Of All the Wrong Things
Tšekki kesäolympialaisissa 2012

**[[Tšekki]]** osallistui **[[Kesäolympialaiset 2012|Lontoon kesäolympialaisiin 2012]]** 133 urheilijan joukkueella. Maa saavutti urheilulajeissa kymmenen mitalia, joista neljä oli kultaista, kolme hopeista ja kolme pronssista. Maan lipunkantajana toimi avajaisissa sulkapalloilija Petr Koukal ja päättäjäisissä keihäänheittäjä Barbora Špotáková.

## Mitalistit
### Kultaa
* Miroslava Knapková – soutu, naisten yksikkö
* Barbora Špotáková – yleisurheilu, naisten keihäänheitto
* David Svoboda – miesten nykyaikainen viisiottelu
* Jaroslav Kulhavý – pyöräily, miesten maastoajo

### Hopeaa
* Vavřinec Hradilek – melonta, 
* Ondřej Synek – soutu, miesten yksikkö
* Andrea Hlaváčková ja Lucie Hradecká – tennis, naisten nelinpeli

### Pronssia
* Adéla Sýkorová – ammunta, naisten 50 m kiväärin asentokilpailu
* Zuzana Hejnová – yleisurheilu, naisten 400 m aitajuoksu
* Josef Dostál, Daniel Havel, Jan Štěrba ja Lukáš Trefil – melonta, 

## Lähteet

* Sports-reference.com - Czech Republic at the 2012 London Summer Games
Descend

__NOTOC__
**Descend** on suomalaisen doom metal -yhtyeen My Shamefulin neljäs studioalbumi. Se on julkaistu vuonna 2008 levymerkillä Firedoom Music.

## Kappaleet
Kaikki kappaleet säveltänyt ja sanoittanut Sami Rautio sekä sovittanut My Shameful, ellei toisin mainittu.

#
#
#
#
#
#
#

## Kokoonpano
* Sami Rautio – laulu, kitara, äänittäjä, tuottaja, miksaaja, layout
* Mario Hahn – kitara, äänittäjä
* Twist – basso
* Jürgen Frohling – rummut

### Tuotanto
* Harri Jussila – äänittäjä
* Minna Rautio – valokuvat
* Minerva Pappi – masteroija

## Arvostelut
* Desibeli.net: 
* Imperiumi.net: 9–/10
* Metal Storm: 7.5/10
* Soundi: 

## Lähteet

## Aiheesta muualla
* 
* Descend discogs.com -sivustolla
Liquid Image

**Liquid Image** on yhdysvaltalainen, Kaliforniassa päämajaansa pitävä action-kameroihin erikoistunut yhtiö. Se aloitti toimintansa vuonna 2002, ja kameroita se alkoi valmistamaan vuonna 2008. Nykyään se on yksi suurimmista action-kamera valmistajista. Aloittaessaan action-kameroiden valmistuksen, se oli ensimmäinen yritys, joka valmisti suojalaseja (laskettelulasit yms), joissa on kamera. Yrityksellä on 150 tuotetta, joista kameroita on 37. Nämä voidaan jakaa neljään pääryhmään: Sukellus-, laskettelu-, moottoriurheilu- ja kiinnitettävät kamerat. Näistä kolme ensimmäistä on oman lajinsa tarpeiden pohjalta valmistettuja lasi/maski -kameroita. Yrityksellä on tällä hetkellä eniten action-kameroita markkinoilla, sekä pienin langaton, kiinnitettävä kamera. CEA on antanut yritykselle tunnustusta sen muotoilusta ja toiminnasta useita kertoja. Yritys valmistaa tuotteensa Hongkongissa ja muualla Kiinassa. Vuodesta 2012 yrityksen kameroissa on ollut Wi-Fi-toiminto, joka mahdollistaa kameran asetusten säätämisen, sekä kameran käyttämisen älypuhelimmilla, käyttämällä mobiili sovellusta, jonka saa iOSlle ja Androidille. 

## Lähteet
Aleksandar Nikolić

**Aleksandar "Aca" Nikolić** (28. lokakuuta 1924 Sarajevo – 12. maaliskuuta 2000 Belgrad) oli serbialainen koripalloilija ja koripallovalmentaja. Nikolić toimi Jugoslavian koripallokoulun johtajana ja häntä onkin nimitetty "Jugoslavian koripallon isäksi". Myöhemmin hänet on valittu sekä Basketball Hall of Fameen että FIBA Hall of Fameen.

Nikolić pelasi koko pelaajauransa Jugoslaviassa, jossa hän edusti muun muassa KK Partizan sekä KK Crvena zvezdaa. Jälkimmäisessä seurassa hän voitti Jugoslavian-mestaruuden kolme kertaa vuosina 1947–1949. Aktiiviuransa hän lopetti kuitenkin jo vuonna 1951.

Pelaajauran jälkeen Nikolić aloitti valmentamisen ja siirtyi Jugoslavian maajoukkueen valmentajaksi heti peliuransa lopetettuaan. Seurajoukkuetasolla hän aloitti valmentamisen vuonna 1959 siirryttyään Partizanin päävalmentajaksi. Hän valmensi myös OKK Belgradia, jossa hän voitti cup-mestaruuden sekä liiga-mestaruuden.

Nikolić teki pitkän valmentajauran Italiassa, jonne hän siirtyi ensimmäistä kertaa vuonna 1965. Eniten menestystä hän saavutti Pallacanestro Varesen valmentajana. Seura voitti hänen alaisuudessaan Euroopan cupin sekä Italian-mestaruudet vuosina 1970, 1972 sekä 1973. Viimeisen kerran Nikolić valmensi kaudella 1984–1985.

## Lähteet

## Aiheesta muualla
*FIBA Hall of Fame  
*Koripallon Serie A:n valmentajaprofiili
Yleisluistelun Suomen-mestaruuskilpailut 2011

Suomen vuoden 2011 yleisluistelumestaruuksista kilpailtiin Helsingissä 18.-19.12.2010.

### Miesten yleismestaruus







### Naisten yleismestaruus







## Lähteet
* Luisteluliiton tuloskalenteri
Hadhari Djaffar

**Hadhari Djaffar Saindou** (s. 17. marraskuuta 1978) on komorilainen yleisurheilija. Hän kilpaili kesäolympialaisissa 1996 Atlantassa ja putosi miesten 200 metrin juoksussa ensimmäisellä kierroksella. Hän kilpaili myös kesäolympialaisissa 2000 Sydneyssä ja kesäolympialaisissa 2004 Ateenassa pudoten molemmilla kerroilla ensimmäisellä kierroksella 100 metrin juoksussa. Ateenassa Djaffar toimi maansa lipunkantajana.

## Lähteet
Kati Arikoski

**Kati Eriikka Arikoski-Johnson** (s. 1979) on suomalainen konserttipianisti. Leevi Madetoja -pianokilpailussa hän sijoittui kolmanneksi vuonna 2006.. Arikoski voitti nyrkkeilyn SM-hopeaa 1996 (57 kg) ja SM-kultaa 1999 (63,5 kg). 
 
Hän on opiskellut Turun ammattikorkeakoulussa, Grazin musiikkiyliopistossa Itävallassa ja Tanskan kuninkaallisessa musiikkikonservatoriossa pianonsoiton opettajaksi, musiikin maisteriksi ja konserttipianistiksi. 
 
Tätä nykyä Kati Arikoski-Johnson toimii pianonsoiton ja Swing -tanssin opettajana Yhdysvalloissa Atlantassa. Hän on konsertoinut Suomen lisäksi muissa Pohjoismaissa ja Yhdysvalloissa. Arikoski soittaa myös kamarimusiikkiyhtye Elokuu -ensemblessa .  Pianisti Anna-Mari Peltosen (ent. Murdvee) kanssa hän on konsertoinut nelikätisesti useita vuosia. 2012 Arikoski avioitui yhdysvaltalaisen keramiikkataiteilija, apulaisprofessori Darien Johnsonin kanssa. Kati Arikoski-Johnsonilla on kaksi veljeä, psykologi (PsL), johdon työnohjaaja Juha Arikoski ja lastentautien (gastroenterologia ja nefrologia) erikoislääkäri (LT) Pekka Arikoski.
 
## Palkinnot
*Leevi Madetoja -pianokilpailu 2006, 3. palkinto
*Naisten nyrkkeilyn SM-kulta (63,5 kg) 1999
*Naisten nyrkkeilyn SM-hopea (57 kg) 1996

## Lähteet

## Aiheesta muualla
* http://www.arikoski.com/
Janne Väkiparta

**Janne Väkiparta** (s. 20. tammikuuta 1978 Pori) on suomalainen uransa lopettanut jääpalloilija. Hän edusti jääpallon Bandyliigassa pelaavaa Porin Narukerää. Väkiparta on urallaan pelannut myös kuusi kautta Ruotsin pääsarjassa Allsvenskanissa.

Suomen jääpallomaajoukkueessa hän on esiintynyt 54 kertaa. Väkiparta kuului yhdessä veljensä Jarno Väkiparran kanssa MM-kultaa voittaneeseen Suomen joukkueeseen vuonna 2004. Veljesten isä Erkki Väkiparta on pelannut sekä jääpalloa että jääkiekkoa pääsarjatasolla.

## Saavutukset
**Maajoukkueessa**
*MM-kultaa: 2004
*MM-pronssia: 2001, 2006
**Seurajoukkueissa**
*SM-kultaa: 1999
*SM-hopeaa: 2012
*SM-pronssia: 1998, 2006, 2007, 2010, 2011

## Lähteet
*International Bandy Database
Téko Folligan

**Téko Georges Folligan** (s. 6. huhtikuuta 1976) on togolainen yleisurheilija. Hän kilpaili vuoden 1996 kesäolympialaisissa Atlantassa miesten 4 × 100 metrin viestijuoksussa yhdessä Boevi Lawsonin, Justin Ayassoun ja Kossi Akoton kanssa. Samoissa kisoissa hän myös toimi maansa lipunkantajana.

Folligan osallistui vielä vuoden 2000 kesäolympialaisiin Sydneyssä, jossa hän kilpaili pituushypyssä.

## Lähteet